NACRT ODLUKE
Na temelju članka 23. stavak 1. točka 2., članka 45. stavak 4. i članka 109. stavci 2. do 5. Zakona o vodnim uslugama (Narodne novine, broj  66/19) i članka 15. Društvenog ugovora društva Komunalac d.o.o., Županja, Skupština društva donosi 
ODLUKU O CIJENI VODNIH USLUGA
Točka 1.
Ovom se Odlukom određuju vrste vodnih usluga koje se pružaju na vodoopskrbnom području i području aglomeracije, visina cijene (tarifa vodne usluge), način obračuna i plaćanja vodne usluge i iskaz javnih davanja koja se obračunavaju i naplaćuju uz cijenu usluge.
Točka 2.
Na vodoopskrbnom području isporučitelja vodne usluge koje čine grad Županja i općine  Štitar, Gradište i Bošnjaci pružaju se vodne usluge javne vodoopskrbe.
Na području aglomeracije isporučitelja vodne usluge koju čini općine Gradište i Bošnjaci, pružaju se vodne usluge javne odvodnje bez usluge pročišćavanja otpadnih voda i usluge crpljenja i odvoza otpadnih voda iz individualnih sustava odvodnje.
Na području aglomeracije isporučitelja vodne usluge koju čini grad Županja i općina Štitar, pružaju se vodne usluge javne odvodnje sa uslugom pročišćavanja otpadnih voda i usluge crpljenja i odvoza otpadnih voda iz individualnih sustava odvodnje.
					        Točka 3.					
Tarifa vodnih usluga za kućanstava određuje se u visinama, bez uključenog poreza na dodanu vrijednost, kako slijedi:
	R. br. 
	Vrsta usluge
	Cijena usluge u eurima
	Cijena usluge u kunama

	1.
	Fiksni dio osnovne cijene vodnih usluga za vodoopskrbu
	2,77  eur/mj
	20,86 kn/mj

	2.
	Fiksni dio osnovne cijene vodnih usluga za odvodnju
	1,88 eur/mj
	14,14 kn/mj

	3.
	Fiksni dio osnovne cijene vodnih usluga za vodoopskrbu
koju plaćaju socijalno ugroženi građani
	1,66 eur/mj
	12,52 kn/mj

	4.
	Fiksni dio osnovne cijene vodnih usluga za odvodnju
koju plaćaju socijalno ugroženi građani
	1,13 eur/mj  
	8,48 kn/mj

	5.
	Osnovna cijene vodne usluge javne vodoopskrbe (varijabilna)
	0,73 eur/m3
	5,53 kn/m3

	
6.
	Osnovna cijene vodne usluge skupljanja otpadnih voda (varijabilna)  
	0,39 eur/m3
	2,29 kn/m3

	
7.
	Osnovna cijena vodne usluge pročišćavanja otpadnih voda (varijabilna)    
	0,45 eur/m3
	3,35 kn/m3

	
8.
	Cijena vodne usluge javne vodoopskrbe koju plaćaju socijalno ugroženi građani za količinu isporučene vode nužne za osnovne potrebe (varijabilna)
	0,44 eur/m3
	3,32 kn/m3

	
9.
	Cijena vodne usluge javne odvodnje koju plaćaju socijalno
ugroženi građani za količinu isporučene vode nužne za osnovne potrebe (varijabilna)
	0,23 eur/m3
	1,77 kn/m3

	
10.
	Cijena vodne usluge pročišćavanja otpadnih voda koju plaćaju socijalno ugroženi građani za količinu isporučene vode nužne za osnovne potrebe (varijabilna)
	0,27 eur/m3
	2,01 kn/m3

	
11.
	Cijena vodne usluge crpljenja i odvoza otpadnih voda iz individualnih sustava odvodnje po cisterni od 3 m3.
	13,27  eur
	100,00 kn 




Točka 4.
Tarifa vodnih usluga za korisnike koji nisu kućanstva određuje se u visinama, bez uključenog poreza na dodanu vrijednost, kako slijedi:
	R. br. 
	Vrsta usluge
	Cijena usluge u eurima
	Cijena usluge u kunama

	1.
	Fiksni dio osnovne cijene vodnih usluga za vodoopskrbu
	2,77 eur/mj
	20,86 kn/mj

	2.
	Fiksni dio osnovne cijene vodnih usluga za odvodnju
	1,88 eur/mj
	14,14 kn/mj

	3.
	Osnovna cijene vodne usluge javne vodoopskrbe (varijabilna)
	1,5 eur/m3
	11,31 kn/m3

	
4.
	Osnovna cijene vodne usluge skupljanja otpadnih voda (varijabilna)
	0,98 eur/m3
	7,35 kn/m3

	
5.
	Osnovna cijena vodne usluge pročišćavanja otpadnih voda (varijabilna)
	0,458 eur/m3
	3,35 kn/m3

	
6.
	Cijena vodne usluge crpljenja i odvoza otpadnih voda iz individualnih sustava odvodnje po cisterni od 3 m3.
	26,54  €
	200,00 kn


						
  Točka 5. 

Korisnicima vodnih usluga javne vodoopskrbe cijena vodne usluge javne vodoopskrbe obračunava se prema isporučenoj količini vode očitanoj na glavnom vodomjeru mjesečno, a iznimno u duljim razdobljima u skladu s općim uvjetima isporuke vodnih usluga.

Korisnicima vodnih usluga javne vodoopskrbe u zajedničkim prostorijama zgrade sa više posebnih dijelova nekretnine (višestambeni objekti) – cijena vodne usluge obračunava se tako da se cijena utvrđena prema stavku 1. ove točke, odnosno količina vode očitana na glavnom vodomjeru dijeli na sve korisnike sukladno broju članova kućanstva ili na osnovu očitanih vlastitih (individualnih) vodomjera, pri čemu se očitane vrijednosti na vlastitim vodomjerima moraju uskladiti sa očitanom vrijednosti na glavnom vodomjeru, koji je mjerodavan za naplatu isporučene vode,  osim ako međuvlasničkim ugovorom nije drukčije uređeno.

  Točka 6.

Korisnicima vodnih usluga javne odvodnje koji imaju i koriste ispravan mjerač protoka ispuštene vode, neovisno o tom jesu li ili nisu priključeni na komunalne vodne građevine javne vodoopskrbe, cijena vodne usluge skupljanja otpadnih voda (i cijena vodne usluge pročišćavanja otpadnih voda) se naplaćuje prema količini (prostornom metru) ispuštene otpadne vode izmjerenoj na mjeraču protoka mjesečno prema točki 4. ove Odluke.

Korisnicima vodnih usluga javne odvodnje koji nemaju ili ne koriste ispravan mjerač protoka ispuštene otpadne vode, a priključeni su na komunalne vodne građevine javne vodoopskrbe - cijena vodne usluge skupljanja otpadnih voda (i cijena vodne usluge pročišćavanja otpadnih voda) se naplaćuje prema točki 4. ove Odluke.

Korisnicima vodnih usluga javne odvodnje iz stavka 1. i 2. ove točke kojima je Pravilnikom o obračunavanju i plaćanju naknade za zaštitu voda (Narodne novine, broj 48/19) propisan fiksni gubitak – isti će se primijeniti na količine obračunate prema stavku 1. odnosno 2. ove točke.

          Točka 7.
Količina vode nužne za osnovne potrebe kućanstva iznosi 70 litara/dnevno po članu kućanstva. 
Pod kućanstvom se podrazumijevaju sve fizičke osobe koje dijele isti stambeni prostor.
Pod socijalno ugroženim građaninom u smislu članka 44. Stavka 4. Zakona o vodnim, smatra se osoba koja sukladno propisima kojim se uređuje socijalna skrb ima pravo na naknadu za troškove stanovanja, a njihov popis jedinica lokalne samouprave dostavlja javnom isporučitelju vodnih usluga najkasnije do 10. prosinca tekuće godine za iduću godinu. Popis se redovito mijenja i dopunjuje, prema vremenu stjecanja statusa socijalno ugroženih stanovnika i dostavlja javnom isporučitelju vodnih usluga do 15. dana u tekućem mjesecu za idući mjesec.
					           Točka 8.
Uz cijenu vodnih usluga iskazuju se zasebno porez na dodanu vrijednost, naknada za korištenje voda, naknada za zaštitu voda i naknada za razvoj, sukladno posebnim propisima. 
                                                                                                                                                                                                                                                                               Točka 9.
Ova Odluka donesena je uz suglasnost __________________ u skladu s člankom 109. stavkom 2. Zakona o vodnim uslugama.
					          Točka 10. 
Ova Odluka objavljuje se u Službenom vjesniku Vukovarsko srijemske županije, na internetskoj stranici isporučitelja vodne usluge, u lokalnom mediju „Županjski list, te će se najkasnije u roku od pet dana od dana objave u Službenom vjesniku Vukovarsko srijemske županije dostaviti Vijeću za vodne usluge.
Točka 11.
Ova Odluka stupa na snagu od dana 1. 3. 2023. godine.
Stupanjem na snagu ove Odluke prestaje važiti Odluka Broj: 362/2018 od dana 01.03.2018. godine.
U Županji, _________2023. godine					
Broj: 76/2023		
									Predsjednik Skupštine
								            Damir Juzbašić, dipl.iur.
